
การฏิบัติตัวในวันอีด
หนึ่งจากเจตนารมณ์แห่งบทบัญญัติแห่งศาสนาอิสลามที่สำคัญก็คือ การรวบรวมหัวใจ  ความรักและความเป็นพี่น้องในบรรดามุสลิมทั้งหลายเข้าด้วยกัน  ด้วยเหตุดังกล่าวนี้อัลลอฮฺ จึงได้บัญญัติการรวมตัวในอิบาดะฮฺหลายๆประการ   และหนึ่งจากนั้นก็คือการละหมาดอีด   โดยที่ปรากฏว่าท่านนบี   صلى الله عليه وسلم ได้สั่งใช้ให้ผู้คนทั้งหมดออกไปยังสถานที่ละหมาดอีด กระทั่งท่านได้สั่งใช้บรรดาสตรีที่มีประจำเดือนด้วย  โดยกล่าวว่า  ((จงออกไปเป็นพยานในความดีและเชิญชวนบรรดามุสลิมเถิด))
· ส่งเสริมให้มีการอาบน้ำชำระล้างและการแต่งตัวให้สวยงามและประดับประดาสำหรับเทศกาลอันยิ่งใหญ่นี้  
· และส่งเสริมในวันอีดนั้น  ให้รับประทานอินทผาลัม  ก่อนที่จะเดินไปสู่ลานละหมาด  โดยที่ท่านนบีซอลลัลลอฮุอะลัยฮิวะซัลลัม จะไม่ออกไปยังลานละหมาด  จนกว่าท่านจะรับประทานอินทผาลัมเสียก่อน
· ส่วนเวลาของการละหมาดนั้น  เริ่มจากดวงอาทิตย์ขึ้นสูงประมาณเท่าด้ามหอกไปจนกระทั่งถึงเวลาคล้อยและส่งเสริมให้ละหมาดในสถานที่ลานโล่งกว้างหรือมุศอลลา ไม่ใช่ในมัสยิดและไม่เป็นไรหากจะละหมาดในมัสยิดหากว่าไม่มีความสะดวกหรือเกิดความยากลำบากในการที่จะไปยังลานละหมาดนั้น  
· โดยที่การละหมาดอีดนั้นไม่มีการอาซานและไม่มีการอิกอมะฮฺ  ปรากฏว่าท่านนบีได้ออกไปยังมุศอลลา (ลานละหมาด) 
ดังนั้นสิ่งแรกที่จะเริ่มก็คือการละหมาด 
ส่วนวิธีการละหมาดอีกนั้นจะมี 2 รอกอัต  
· โดยทำการตักบีรในรอกอัตแรก 6 ครั้ง หลังจากตักบีรอตุลเอี๊ยะรอม และให้กล่าวดุอาอฺอิสติฟตาฮฺก่อนที่จะเริ่มทำการอ่าน
· ในรอกอัตที่ 2 ให้ตักบีรอีก ๕ ครั้ง หลังจากตักบีรขึ้นมาจากรอกอัตแรก  และให้ยกมือทั้งสองในทุกๆการตักบีร และในระหว่างตักบีรนั้นให้กล่าว ซุบฮานัลลอฮฺ  อัลฮัมดุลิลลาฮฺ อัลลอฮุอักบัร ในระหว่างตักบีรดังกล่าว  โดยส่งเสริมให้อ่านในรอกอัตทั้งสองด้วย              ซูเราะฮฺอัลอะอฺลาและซูเราะฮฺฆอชิยะฮฺ หรือ ซูเราะฮฺกอฟกับซูเราะฮฺอัลกอมัร 
· หลังจากนั้นอิหม่ามจะทำหน้าที่คุตบะฮฺหลังจากละหมาดด้วย 2 คุตบะฮฺเหมือนวันศุกร์และส่งเสริมให้บรรดามะมูมทั้งหลายนั้นอยู่ร่วมรับฟัง 
· ส่งเสริมให้มะมูมทำการตักบีรขณะที่เดินไปยังมุซอลลา และให้กลับทางอื่นที่ไม่ใช่เส้นทางที่ใช้ในการเดินมาละหมาด
ให้ผู้ที่พลาดการละหมาดอีด  ทำการชดใช้ในลักษณะและวิธีการของมัน
ความสุขในวันอีดจะไม่ครบถ้วนสมบูรณ์  นอกจากด้วยการเชื่อฟังอัลลอฮฺและปฏิบัติตามสิ่งที่พระองค์ทรงสั่งใช้และได้บัญญัติขึ้นเท่านั้น  อัลลอฮฺทรงตรัสว่า
ﵻوَمَن يُطِعِ ٱللَّهَ وَرَسُولَهُۥ فَقَدۡ فَازَ فَوۡزًا عَظِيمًا ٧١ﵺ ﵝالأَحۡزَاب : ﵑﵗﵜ
และผู้ใดเชื่อฟังปฏิบัติตามอัลลอฮฺแล่ะร่อซูลของพระองค์แน่นอน เขาได้รับความสำเร็จใหญ่หลวง

